cometadata/datacite-titles-descriptions-related-identifiers huggingface dataset:
DOI: 10.6084/m9.figshare.24415473
title: Synergistic effect of eravacycline combined with fluconazole against resistant Candida albicans in vitro and in vivo

description: The limited availability of antifungal drugs for candidiasis and the persistent problem of drug resistance, necessitates the urgent development of new antifungal drugs and alternative treatment options. This study examined the synergistic antifungal activity of the combination of eravacycline (ERV) and fluconazole (FLC) both <i>in vitro</i> by microdilution checkerboard assay and <i>in vivo</i> by <i>Galleria mellonella</i> model. The underlying synergistic mechanisms of this drug combination was investigated using RNA-sequencing and qPCR. ERV (2 μg/mL) + FLC (0.25–0.5 μg/mL) had strong synergistic antifungal activity against resistant <i>Candida albicans</i> (<i>C. albicans</i>) <i>in vitro</i>, as evidenced by a fractional inhibitory concentration index of 0.0044–0.0088. <i>In vivo</i> experiments in <i>Galleria mellonella</i> larvae infected with resistant <i>C. albicans</i> revealed that ERV (2 μg/larva) + FLC (1 μg/larva) improved survival rates and reduced fungal burden. The results of RNA-sequencing and qPCR showed that the mechanism of synergistic inhibition on resistant <i>C. albicans</i> was related to the inhibition of DNA replication and cell meiosis. These results indicate that the combination of ERV and FLC effectively inhibits resistant <i>C. albicans</i> both <i>in vitro</i> and <i>in vivo</i> and lay the foundation for a potential novel treatment option for candidiasis.
DOI: 10.6084/m9.figshare.24415473.v1
title: Synergistic effect of eravacycline combined with fluconazole against resistant Candida albicans in vitro and in vivo

description: The limited availability of antifungal drugs for candidiasis and the persistent problem of drug resistance, necessitates the urgent development of new antifungal drugs and alternative treatment options. This study examined the synergistic antifungal activity of the combination of eravacycline (ERV) and fluconazole (FLC) both <i>in vitro</i> by microdilution checkerboard assay and <i>in vivo</i> by <i>Galleria mellonella</i> model. The underlying synergistic mechanisms of this drug combination was investigated using RNA-sequencing and qPCR. ERV (2 μg/mL) + FLC (0.25–0.5 μg/mL) had strong synergistic antifungal activity against resistant <i>Candida albicans</i> (<i>C. albicans</i>) <i>in vitro</i>, as evidenced by a fractional inhibitory concentration index of 0.0044–0.0088. <i>In vivo</i> experiments in <i>Galleria mellonella</i> larvae infected with resistant <i>C. albicans</i> revealed that ERV (2 μg/larva) + FLC (1 μg/larva) improved survival rates and reduced fungal burden. The results of RNA-sequencing and qPCR showed that the mechanism of synergistic inhibition on resistant <i>C. albicans</i> was related to the inhibition of DNA replication and cell meiosis. These results indicate that the combination of ERV and FLC effectively inhibits resistant <i>C. albicans</i> both <i>in vitro</i> and <i>in vivo</i> and lay the foundation for a potential novel treatment option for candidiasis.
DOI: 10.14457/tu.the.2021.1239
title: การศึกษาอิทธิพลความแปรปรวนของกำลังต้านแรงเฉือนสภาวะไม่ระบายน้ำด้วยทฤษฎีสนามสุ่ม

description: วิทยานิพนธ์ฉบับนี้ศึกษาอิทธิพลความแปรปรวนของกำลังต้านแรงเฉือนสภาวะไม่ระบายน้ำด้วยทฤษฎีสนามสุ่ม โดยใช้วิธีไฟไนต์อิลิเมนต์ด้วยเทคนิค Random Adaptive Finite Element Limit Analysis (RAFELA) ของซอฟแวร์ OPTUM G2 โดยศึกษาอิทธิพลของความยาวสหสัมพันธ์เชิงพื้นที่กำลังต้านแรงเฉือนสภาวะไม่ระบายน้ำ สัมประสิทธิ์ความแปรปรวนของกำลังต้านแรงเฉือนสภาวะไม่ระบายน้ำ ความชันของกำลังต้านแรงเฉือนสภาวะไม่ระบายน้ำ เงื่อนไขของสภาพชั้นดิน และรูปทรงเรขาคณิต ที่มีผลต่อค่าตัวเลขเสถียรภาพ ความน่าจะเป็นของการวิบัติ อัตราส่วนความปลอดภัย และรูปแบบการวิบัติ สำหรับปัญหาที่ศึกษาประกอบด้วย ปัญหาเสถียรภาพของงานขุดในชั้นดินเหนียวที่มีระบบค้ำยันแบบ Fully Braced และปัญหาเสถียรภาพบริเวณด้านหน้าของอุโมงค์ภายใต้เงื่อนไขระนาบความเครียด การวิเคราะห์เสถียรภาพแบ่งออกเป็นสองขั้นตอน คือ การวิเคราะห์ด้วยการกำหนดค่าที่แน่นอนของกำลังต้านแรงเฉือนสภาวะไม่ระบายน้ำซึ่งเป็นการพิจารณาสภาพของชั้นดินที่ไม่มีความแปรปรวนเชิงพื้นที่ของกำลังต้านแรงเฉือนสภาวะไม่ระบายน้ำ และการวิเคราะห์ด้วยการสุ่มค่าของกำลังต้านแรงเฉือนสภาวะไม่ระบายน้ำซึ่งเป็นการพิจารณาสภาพของชั้นดินที่มีความแปรปรวนเชิงพื้นที่ของกำลังต้านแรงเฉือนสภาวะไม่ระบายน้ำ งานวิจัยนี้กำหนดให้กำลังต้านแรงเฉือนสภาวะไม่ระบายน้ำมีรูปแบบการแจกแจงปกติแบบล็อกที่ถูกกำหนดลักษณะการแจกแจงของค่ากำลังต้านแรงเฉือนสภาวะไม่ระบายน้ำด้วยค่าเฉลี่ยของกำลังต้านแรงเฉือนสภาวะไม่ระบายน้ำที่ระดับผิวดิน และค่าสัมประสิทธิ์ความแปรปรวนของกำลังต้านแรงเฉือนสภาวะไม่ระบายน้ำ นอกจากรูปแบบการแจกแจงของกำลังต้านแรงเฉือนสภาวะไม่ระบายน้ำแล้วยังมีความยาวสหสัมพันธ์เชิงพื้นที่ของกำลังต้านแรงเฉือนสภาวะไม่ระบายน้ำในแนวราบและดิ่งที่เป็นตัวกำหนดลักษณะของสนามสุ่มอีกด้วย ในขั้นตอนการวิเคราะห์ด้วยการสุ่มค่าของกำลังต้าน แรงเฉือนสภาวะไม่ระบายน้ำจะใช้การจำลองมอนตีตาร์โลเพื่อจำลองความเป็นไปได้ของกำลังต้านแรงเฉือนสภาวะไม่ระบายน้ำในสนามสุ่ม จากการศึกษาพบว่าอิทธิพลความแปรปรวนเชิงพื้นที่ของกำลังต้านแรงเฉือนสภาวะไม่ระบายน้ำมีผลทำให้ค่าตัวเลขเสถียรภาพจากการวิเคราะห์ด้วยการสุ่มค่าของกำลังต้านแรงเฉือนสภาวะไม่ระบายน้ำลดลงเพียงเล็กน้อยเมื่อเทียบกับค่าตัวเลขเสถียรภาพจากการวิเคราะห์ด้วยการกำหนดค่าที่แน่นอนของกำลังต้านแรงเฉือนสภาวะไม่ระบายน้ำแต่มีผลทำให้ความน่าจะเป็นของการวิบัติสูงขึ้นอย่างเห็นได้ชัด นอกจากนี้ยังพบว่าสัมประสิทธิ์ความแปรปรวนของกำลังต้านแรงเฉือนสภาวะไม่ระบายน้ำมีอิทธิพลต่อค่าเสถียรภาพ ความน่าจะเป็นของการวิบัติ อัตราส่วนความปลอดภัย และรูปแบบการวิบัติมากกว่าปัจจัยอื่น ๆ
DOI: 10.14457/tu.the.2021.1240
title: ผลเฉลยสถานะวิบัติแบบใหม่ของเสาเข็มรับแรงดันด้านข้างด้วยวิธีไฟไนต์อิลิเมนต์แบบการวิเคราะห์ลิมิตและทฤษฎีพลาสติกซิตี้

description: งานวิจัยชิ้นนี้นำเสนอการศึกษาเชิงตัวเลขของแรงวิบัติของเสาเข็มที่รับแรงดันด้านข้างในดินเหนียว ซึ่งใช้การวิเคราะห์ด้วยวิธีไฟไนต์อิลิเมนต์แบบการวิเคราะห์ลิมิตในระบบสามมิติจากโปรแกรม OptumG3 โดยจะถูกนำมาใช้ในการคำนวณและวิเคราะห์หาผลเฉลยของปัญหา ในงานวิจัยนี้จะทำการสร้างแบบจำลองของเสาเข็มที่ฝังในดิน โดยพิจารณาเสาเข็มหน้าตัดวงกลม และหน้าตัดสี่เหลี่ยม ซึ่งรับเฉพาะแรงดันด้านข้างที่กระทำกับหัวเสา เสาเข็มถูกจำลองด้วยวัสดุแบบแข็งเกร็ง (Rigid) ดินเหนียวถูกจำลองด้วยวัสดุแบบเทรสกาในสภาพไม่ระบายน้ำ ชิ้นส่วนเชื่อมต่อระหว่างดินและเสาเข็มถูกใช้ที่ระหว่างผิวสัมผัสของวัสดุทั้งสอง ถูกจำลองให้เป็นการเชื่อมต่อแบบไม่มีแรงดึง ซึ่งจำลองสภาพการแยกตัวระหว่างดินและเสาเข็ม ผลเฉลยของเสาเข็มรับแรงดันด้านข้างในระบบสามมิติก็ยังแบ่งออกเป็น เสาเข็มมีการยึดรั้งที่หัวเสาเข็ม (Fix-Headed pile) กับ เสาเข็มที่ไม่มีการยึดรั้งที่หัวเสาเข็ม (Free-Headed Pile) ทั้งนี้ผลเฉลยจากทั้ง 2 กรณี จะอยู่ในรูปกราฟความสัมพันธ์ระหว่างผลเฉลยแรงดันด้านข้างในรูปพารามิเตอร์ไร้มิติ กับพารามิเตอร์ไร้มิติทางด้านอัตราส่วนขนาดหน้าตัดและความยาวของเสาเข็ม แสดงความสัมพันธ์ระหว่างแรงดันด้านข้างวิบัติกับขนาดของเสาเข็ม หรือกำลังรับแรงเฉือนและความหนาแน่นของดินเหนียวต่อความยาวเสา และเปรียบเทียบผลของงานวิจัยนี้กับผลการวิจัยอื่นๆในอดีต
DOI: 10.14457/tu.the.2021.1241
title: การเปรียบเทียบแรงลมโดยรวมและผลตอบสนองของอาคารสูงโดยวิธีวัดแรงลัพธ์ที่ฐานของแบบจำลองกับวิธีการรวบรวมผลของแรงดัน

description: งานวิจัยนี้เป็นการศึกษาผลของแรงลมโดยรวมที่กระทำกับอาคารสูงและผลตอบสนองของอาคารสูงภายใต้แรงลม โดยการทดสอบแบบจำลองในอุโมงค์ลมด้วยวิธีวัดแรงลัพธ์ที่ฐานของแบบจำลองที่มีความถี่สูง (High Frequency Force Balance) และวิธีการวัดความดัน ร่วมกับการใช้เทคนิคการรวมผลของความดันที่เรียกว่า วิธีการรวบรวมผลของแรงดัน (Pressure Integration Method) โดยจะนำเสนอผลการวิเคราะห์ที่ได้ในรูปของแรงเฉือนที่ฐาน โมเมนต์พลิกคว่ำที่ฐาน แรงลมสถิตเทียบเท่า (Equivalent Static Wind Load ,ESWL) ที่กระทำกับอาคารตามความสูง และความเร่งตอบสนองที่ยอดอาคาร การทดสอบแบบจำลองในอุโมงค์ลมโดยวิธีวัดแรงลัพธ์ที่ฐานของแบบจำลองที่มีความถี่สูง เป็นการทดสอบโดยการวัดแรงที่กระทำที่ฐานของแบบจำลองอาคาร ซึ่งจะได้ผลการทดสอบในรูปแบบของแรงลัพธ์ที่ฐานของอาคารทั้ง 6 ส่วน (Fx, Fy, Fz, Mx, My, Mz) แล้วนำค่าแรงลัพธ์ที่ได้ไปกระจายให้เป็นแรงลมสถิตเทียบเท่าที่กระทำกับอาคารตามความสูงของอาคาร โดยแรงลัพธ์ในส่วนของค่าเฉลี่ย และส่วนกึ่งสถิตจะถูกกระจายตามค่าสัมประสิทธิ์ยกกำลังความเร็วลมเฉลี่ย และส่วนกำทอนจะถูกกระจายตามมวลและรูปร่างการสั่นไหวของอาคาร การทดสอบแบบจำลองในอุโมงค์ลมโดยวิธีการวัดความดัน เป็นการทดสอบโดยการวัดความดันพร้อมกันบนพื้นผิวของแบบจำลองอาคาร ผลลัพธ์ที่ได้จากการทดสอบจะได้เป็นค่าความดันที่กระทำทั่วทั้งพื้นผิวของอาคาร ซึ่งจะทำให้ทราบถึงการกระจายตัวของความดันบนพื้นผิวของอาคารทั้งด้านหน้า ด้านหลัง และด้านข้าง โดยข้อมูลความดันที่ได้จากการทดสอบนี้สามารถนำมาทำการคำนวณหาเป็นแรงเฉือนที่ฐาน โมเมนต์พลิกคว่ำที่ฐาน และแรงลมสถิตเทียบเท่าที่กระทำกับอาคารตามความสูงของอาคารได้ด้วยเทคนิคที่เรียกว่า วิธีการรวบรวมผลของแรงดัน ผลการศึกษาในครั้งนี้พบว่าผลของแรงลมโดยรวมที่กระทำกับอาคารสูงและผลตอบสนองของอาคารสูงภายใต้แรงลมที่ได้จากทั้งสองวิธีมีค่าใกล้เคียงกัน แต่ผลการกระจายตัวของแรงลมสถิตเทียบเท่าที่ได้จากวิธีการรวบรวมผลของแรงดัน จะมีความสมจริงกว่าวิธีวัดแรงลัพธ์ที่ฐานของแบบจำลองที่มีความถี่สูง ซึ่งต้องอาศัยสมมุติฐานการกระจายแรงตามความสูงอยู่ อีกทั้งผลที่ได้จากวิธีการรวบรวมผลของแรงดัน ยังสามารถนำไปใช้ในการคิดผลของโหมดการสั่นไหวของอาคารในโหมดสูง ๆ ได้อีกด้วย
DOI: 10.14457/tu.the.2021.1242
title: ผลกระทบของอุณหภูมิต่อคุณสมบัติเชิงกลของเหล็กเสริมและเหล็กเสริมที่ต่อด้วยข้อต่อเหล็กเชิงกล

description: วิทยานิพนธ์นี้ได้ศึกษาผลกระทบของอุณหภูมิต่อคุณสมบัติเชิงกลของเหล็กเสริมและเหล็กเสริมที่ต่อด้วยข้อต่อเหล็กเชิงกล โดยทำการทดสอบเหล็กเสริมข้ออ้อยที่ไม่ได้ต่อทาบประเภทรีดร้อน และเหล็กเสริมข้ออ้อยประเภทรีดร้อนที่ต่อด้วยข้อต่อเหล็กเชิงกล ประเภทระบบเกลียวขนาน และระบบตัวผู้ ตัวเมียเกลียวขนาน ขนาดเส้นผ่านศูนย์กลาง 16 20 และ 25 มม. ชั้นคุณภาพ SD40 ที่อุณหภูมิห้อง และผ่านการให้ความร้อนที่ 500 700 และ 900 องศาเซลเซียส เป็นระยะเวลา 120 นาที จากนั้นปล่อยให้เย็นตัวลงในอากาศ ภายหลังการให้ความร้อนตัวอย่างทั้งหมดจะนำไปทดสอบด้วยแรงดึงด้วยอัตราการเคลื่อนที่เท่ากับ 4 มม./นาที จนกระทั่งวิบัติ เพื่อศึกษาและเปรียบเทียบคุณสมบัติเชิงกลของเหล็กเสริมที่ไม่ได้ต่อทาบ และเหล็กเสริมที่ต่อด้วยข้อต่อเหล็กเชิงกล ประกอบด้วย ความสัมพันธ์ระหว่างความเค้นกับความเครียด กำลังรับแรงดึงที่จุดคราก กำลังรับแรงดึงประลัย มอดูลัสความยืดหยุ่น และเปอร์เซ็นต์ความยืด จากผลการทดสอบพบว่าเหล็กเสริมข้ออ้อยที่ไม่ได้ต่อทาบ และเหล็กเสริมที่ต่อด้วยข้อต่อเหล็กเชิงกลทั้ง 2 ประเภท ขนาดเส้นผ่านศูนย์กลาง 16 20 และ 25 มม. ไม่มีการเปลี่ยนแปลงคุณสมบัติเชิงกลอย่างมีนัยยะสำคัญภายหลังการเผาที่อุณหภูมิ 500 องศาเซลเซียส และเมื่อเผาที่อุณหภูมิ 700 องศาเซลเซียส กำลังรับแรงดึงที่จุดคราก กำลังรับแรงดึงประลัย มอดูลัสความยืดหยุ่นจะลดลง ส่วนเปอร์เซ็นต์ความยืดจะเพิ่มขึ้น สำหรับเหล็กเสริมที่ต่อด้วยข้อต่อเหล็กเชิงกลทั้ง 2 ประเภท ภายหลังการเผาด้วยความร้อน ค่าการยืดตัวจะขึ้นอยู่กับขนาด ประเภท และรูปร่างของข้อต่อเหล็กเชิงกล ส่วนกำลังรับแรงดึงของข้อต่อเหล็กเชิงกลโดยส่วนใหญ่จะใกล้เคียงกับเหล็กเสริมที่ไม่ได้ต่อทาบ
DOI: 10.14457/tu.the.2021.1243
title: พฤติกรรมของพันธะยึดเหนี่ยวระหว่างจีโอพอลิเมอร์คอนกรีตและแท่งพอลิเมอร์เสริมเส้นใยแก้ว

description: งานวิจัยนี้มีจุดประสงค์เพื่อศึกษาพฤติกรรมของพันธะยึดเหนี่ยวระหว่างจีโอพอลิเมอร์คอนกรีตและแท่งพอลิเมอร์เสริมเส้นใยแก้ว โดยตัวแปรที่ทำการศึกษาประกอบไปด้วย ชนิดของคอนกรีตคือคอนกรีตกำลังอัดปกติ (30 MPa) และจีโอพอลิเมอร์คอนกรีต (30 MPa และ 40 MPa) วัสดุที่ใช้เสริมกำลังคือแท่งเหล็กเสริมขนาดเส้นผ่านศูนย์กลาง 9 และ 12 และแท่งพอลิเมอร์เสริมเส้นใยแก้วขนาดเส้นผ่านศูนย์กลาง 6, 9 และ 12 มิลลิเมตร มิลลิเมตร และระยะฝังของแท่งพอลิเมอร์เสริมเส้นใยแก้ว (5, 7 และ 9 เท่าของเส้นผ่านศูนย์กลางของแท่งเสริมกำลัง) สำหรับขนาดของตัวอย่างทดสอบมีขนาดเท่ากับ 150x150x150 มิลลิเมตร จำนวนตัวอย่างทดสอบทั้งหมดมีจำนวน 90 ตัวอย่าง โดย พฤติกรรมที่ศึกษาประกอบไปด้วย กำลังยึดเหนี่ยว ความเค้นยึดเหนี่ยว ความสัมพันธ์ระหว่างความเค้นยึดเหนี่ยวและการเลื่อนไถล รวมถึงลักษณะของการวิบัติ โดยผลทดสอบพบว่าเมื่อขนาดของเส้นผ่านศูนย์กลางและชั้นคุณภาพของเหล็กมากขึ้นจะทำให้กำลังยึดเหนี่ยวมีค่ามากขึ้นตามไปด้วย เมื่อเปลี่ยนขนาดและชั้นคุณภาพของเหล็กไปค่าความเค้นยึดเหนี่ยวของ DB12 จะมากกว่า RB9 ประมาณ 56.66 % เช่นเดียวกับแท่ง GFRP เมื่อเปลี่ยนขนาดของเส้นผ่านศูนย์กลางจาก 6 มม.เป็น 9 มม. และ 12 มม. จะมีค่าเพิ่มขึ้นประมาณ 3.25 % และ 4.39 % ตามลำดับ ความยาวการฝังส่งผลต่อกำลังยึดเหนี่ยวเมื่อระยะฝังมากขึ้นจะทำให้การกำลังยึดเหนี่ยวมีค่าสูงขึ้นแต่ความเค้นของพันธะยึดเหนี่ยวจะลดลงโดยการเพิ่มขึ้นของความยาวการฝังจะแปรผกผันต่อความเค้นยึดเหนี่ยว โดยเมื่อความยาวในการฝังเพิ่มขึ้นจาก 5 เท่าของเส้นผ่านศูนย์กลางเป็น 7 และ 9 เท่านั้นค่าของความเค้นยึดเหนี่ยวจะลดลงประมาณ 24.72 % และ 28.40 % ตามลำดับ ส่วนชนิดของคอนกรีตนั้นส่งผลต่อกำลังยึดเหนี่ยวโดยเมื่อเปลี่ยนจากคอนกรีตซีเมนต์เป็นจีโอพอลิเมอร์คอนกรีตแล้วนั้นจะทำให้มีกำลังยึดเหนี่ยวเพิ่มขึ้นโดยเมื่อเปลี่ยนจากคอนกรีตปกติเป็นจีโอพอลิเมอร์คอนกรีตกำลังอัด 30 MPa และ 40 MPa แล้วพบว่าค่าความเค้นยึดเหนี่ยวนั้นเพิ่มขึ้นประมาณ 44.07 % และ 31.79 % ตามลำดับ ทั้งนี้ขนาดเส้นผ่านศูนย์กลาง และความยาวในการฝังนั้นยังส่งผลถึงลักษณะของการวิบัติอีกด้วยเมื่อแท่งเสริมกำลังมีขนาดเส้นผ่านศูนย์กลางที่ใหญ่และระยะฝังที่มากจะทำให้เกิดวิบัติลักษณะแบบแยกส่วนโดยสาเหตุที่เกิดขึ้นนั้นอาจเกิดจากระยะหุ้มที่ไม่เพียงพอของตัวอย่างทดสอบ
DOI: 10.14457/tu.the.2021.1244
title: อัตราการทนไฟของคานคอนกรีตเสริมด้วยแท่งพอลิเมอร์เสริมเส้นใยแก้ว

description: บทความนี้ได้ศึกษาพฤติกรรมของคานระหว่างคานคอนกรีตเสริมเหล็ก และคานคอนกรีตเสริมด้วยแท่งพอลิเมอร์เสริมเส้นใยแก้วภายใต้สภาวะเพลิงไหม้โดยทำการทำสอบคานในห้องปฏิบัติการทั้งหมด 3 คาน รวมทั้งทำการศึกษาการทำนายการกระจายตัวอุณหภูมิภายในหน้าตัดผ่านแบบจำลองไฟไนต์เอลิเมนต์ (โปรแกรม ANSYS) ทั้ง 2 มิติ และ 3 มิติ โดยในวิจัยนี้ มีจุดประสงค์เพื่อศึกษาอัตราการทนไฟของโครงสร้างคานคอนกรีตเสริมเหล็กและคานคอนกรีตแท่งพอลิเมอร์เสริมเส้นใยแก้วที่สัมผัสความร้อนตามมาตรฐาน ISO 834 ภายใต้เกณฑ์อุณหภูมิวิกฤติ โดยการทดสอบนำคานไปให้ความร้อนที่ระยะเวลา 3 ชั่วโมงโดยผลการทดสอบประกอบด้วยการกระจายตัวอุณหภูมิภายในหน้าตัดคานและลักษณะการวิบัติผลการทดสอบพบว่าคานคอนกรีตเสริมเหล็กมีอัตราการทนไฟได้ดีกว่าคานคอนกรีตเสริมด้วยแท่งพอลิเมอร์เสริมเส้นใยแกล้วสำหรับการพิจรณาภายใต้เกณฑ์อุณหภูมิวิกฤติโดยอุณหภูมิวิกฤติที่ใช้ในงานวิจัยนี้คือ 593°C สำหรับเหล็ก (ASCE MANUAL (1992)) และ 300°C สำหรับแท่งพอลิเมอร์เสริมเส้นใยแก้ว (Kodur และคณะ(2013)) สำหรับผลการวิเคราะห์อุณหภูมิพบว่าการวิเคราะห์แบบ 2 มิติ และ 3 มิติ มีค่าเท่ากันและใกล้เคียงกับผลการทดสอบนอกจากนี้งานวิจัยนี้ได้ศึกษาผลกระทบของคุณสมบัติการนำความร้อนของคอนกรีต ประกอบด้วย สภาพการนำความร้อนที่ขอบเขตบน และขอบเขตล่าง ความร้อนจำเพาะที่ค่าความชื้นที่ 0% 1.5% 3% ที่ระยะหุ้ม 20 30 40 50 60 70 80 90 และ100 (มม.) และคุณสมบัติเชิงความร้อนของคอนกรีตต่างๆ คือ EN-1992-1-2 (2004), ASCE MANUAL (1992) และ Kodur and Sultan(2014) จากผลการวิเคราะห์พบว่าผลการวิเคราะห์ที่ได้ที่สภาพการนำความร้อนที่ขอบเขตล่างมีอัตราการทนไฟมากกว่าที่ขอบเขตบน อัตราการทนไฟที่เพิ่มมากขึ้นตามความชื้นที่เพิ่มมากขึ้น แต่ค่าที่เพิ่มขึ้นเพียงเล็กน้อยไม่ส่งผลต่ออัตราการทนไฟที่เกิดขึ้น และที่ระยะหุ้มคอนกรีตที่เพิ่มขึ้นทำให้ค่าอัตราการทนไฟเพิ่มขึ้นดังนั้นระยะหุ้มคอนกรีตมีผลต่ออัตราการทนไฟมากที่ จากผลการวิเคราะห์ที่ผลกระทบของความร้อนตามคุณสมบัติของคอนกรีตที่แตกต่างกันมีค่าใกล้เคียงกัน
DOI: 10.14457/tu.the.2021.1245
title: การวิเคราะห์ไฟไนต์เอลิเมนต์แบบลิมิตสำหรับเสถียรภาพอุโมงค์สี่เหลี่ยม

description: วิทยานิพนธ์ฉบับนี้ศึกษาการวิเคราะห์ไฟไนต์เอลิเมนต์แบบลิมิตสำหรับเสถียรภาพของอุโมงค์สี่เหลี่ยมด้วยซอฟแวร์ OptumG2 และ OptumG3 เพื่อตรวจสอบความเสถียรภาพแบบไม่ระบายน้ำและระบายน้ำของอุโมงค์ในระบบทั้งสองมิติและสามมิติ วิธีการวิเคราะห์ไฟไนต์เอลิเมนต์แบบลิมิต (FELA) ถูกนำมาใช้ในการหาผลเฉลยค่าขอบเขตล่างและขอบเขตบนของอุโมงค์สี่เหลี่ยม โดยศึกษาอิทธิพลของรูปทรงทางเรขาคณิตที่มีผลต่อค่าตัวเลขเสถียรภาพของอุโมงค์ใต้ดินภายใต้เงื่อนไขกำลังต้านแรงเฉือนสภาวะไม่ระบายน้ำและระบายน้ำ นอกเหนือจากนี้ งานวิจัยนี้ยังนำเสนอ ลักษณะของการวิบัติตามมุมมองหน้าตัดตามขวางพิจารณาแบบสองมิติและสามมิติ รวมไปถึง อัตราส่วนความปลอดภัย สำหรับปัญหาที่ศึกษาด้วย สำหรับปัญหาเสถียรภาพแบบไม่ระบายน้ำ จะพิจารณาตัวแปรกำลังเฉพาะค่ากำลังต้านแรงเฉือนแบบไม่ระบายน้ำของดิน โดยจะหาค่าตัวเลขเสถียรภาพและค่าแฟกเตอร์ความปลอดภัยที่เป็นฟังก์ชั่นของอัตราส่วนความลึกต่อความกว้างของอุโมงค์และสัดส่วนความกว้างต่อความยาวของอุโมงค์ สำหรับปัญหาเสถียรภาพแบบระบายน้ำ จะพิจารณาหาค่าปรับแก้เสถียรภาพ Nc Ns และ Ng ของอุโมงค์เป็นฟังก์ชั่นของมุมเสียดทานภายในของดิน อัตราส่วนความลึกต่อความกว้างของอุโมงค์และสัดส่วนความกว้างต่อความยาวของอุโมงค์ ผลเฉลยที่ได้จากงานวิจัยนี้จะใช้ในการออกแบบแรงดันที่ใช้รองรับภายในอุโมงค์ เพื่อที่จะทำให้ในระหว่างการขุดเจาะอุโมงค์มีความปลอดภัยและมีเสถียรภาพเหมาะสมที่สุด
DOI: 10.14457/tu.the.2022.1425
title: แอปพลิเคชันสำหรับรับหิ้วอาหาร

description: รายงานการค้นคว้าอิสระนี้เป็นการพัฒนาแอปพลิเคชันสำหรับรับหิ้วอาหารเพื่อช่วยเพิ่มความสะดวกให้กับผู้รับหิ้วและผู้สั่งซื้ออาหาร โดยมีฐานข้อมูลร้านอาหารและเมนูอาหารเพื่อช่วยให้ผู้ใช้งานสามารถค้นหาร้านอาหารและเมนูอาหารได้อย่างง่ายดาย เนื่องจากในปัจจุบันพบว่ามีการใช้งานแอปพลิเคชันไลน์หรือกลุ่มในเฟซบุ๊กในการสั่งอาหาร ซึ่งมีข้อจำกัดในการใช้งานทำให้บางครั้งคำสั่งซื้อ เกิดการตกหล่น ซึ่งแอปพลิเคชันสำหรับรับหิ้วอาหารจะเข้ามาช่วยในการรวบรวมคำสั่งซื้อให้กับผู้รับหิ้วอาหาร รวมถึงช่วยให้ผู้รับหิ้วสามารถลงขายอาหารได้อย่างสะดวกสบาย ในส่วนของผู้ที่ต้องการซื้อสามารถเรียกดูรายการอาหารที่ต้องการสั่ง สามารถสั่งอาหารและชำระเงินได้ผ่านแอปพลิเคชัน รวมถึงติดตามการจัดส่งอาหารได้ภายในแอปพลิเคชันด้วย การพัฒนาแอปพลิเคชันและออกแบบระบบ ผู้พัฒนาใช้สถาปัตยกรรมแบบโมบายแอปพลิเคชัน (Mobile Application) เพื่อรองรับการเติบโต โดยในการพัฒนาแอปพลิเคชันนั้น ผู้พัฒนาใช้แนวคิดการคิดวิเคราะห์และออกแบบระบบเชิงวัตถุ (Object-Oriented Analysis and Design) และพัฒนาแอปพลิเคชันโดยใช้ภาษาดาร์ท (Dart) ภายใต้กูเกิล ฟลัตเตอร์ (Google Flutter) ซึ่งเป็น Cross platform framework ที่สามารถพัฒนาแอปพลิเคชันให้ใช้งานได้ทั้งระบบไอโอเอส (iOS) และแอนดรอยด์ (Android) และใช้บริการกูเกิล ไฟร์เบส (Google Firebase) ในการจัดการฐานข้อมูลของระบบ
DOI: 10.14457/tu.the.2021.1247
title: การพัฒนากิจกรรมเพื่อส่งเสริมสุขภาวะผู้สูงอายุ: กรณีศึกษาศูนย์เยาวชนจตุจักร

description: วิทยานิพนธ์เล่มนี้มุ่งหมายศึกษาเกี่ยวกับการพัฒนากิจกรรมส่งเสริมสุขภาวะผู้สูงอายุกรณีศึกษาศูนย์เยาวชนจตุจักรในประเด็นต่างๆ จากการศึกษาพบว่า 1) การดำเนินงานของศูนย์เยาวชนจตุจักรภายใต้โครงการสร้างสุขผู้สูงวัย เกิดขึ้นเมื่อ พ.ศ. 2560 ภายใต้วิสัยทัศน์ “ผู้สูงอายุมีคุณภาพชีวิตที่ดี มีคุณค่า และมีความสุข” ผ่านการจัดกิจกรรมส่งเสริมสุขภาพผู้สูงอายุ ซึ่งดำเนินการภายใต้หน่วยงานภาครัฐ โดยมีเจ้าหน้าที่และบุคลากร 31 คน เจ้าหน้าที่ส่วนใหญ่จบการศึกษาด้านพลศึกษา สำหรับผู้ที่จะใช้บริการภายในศูนย์ฯ ต้องสมัครสมาชิก ซึ่งกิจกรรมต่างๆ ที่จัดสำหรับผู้สูงอายุได้รับการออกแบบจากส่วนกลาง และมอบนโยบายสู่หน่วยงานนำไปจัดกิจกรรม ซึ่งเปิดให้บริการ วันจันทร์-วันศุกร์ เวลา 10.00-19.00 น. และวันเสาร์-วันอาทิตย์ เวลา 10.00-15.00 น. 2) การพัฒนากิจกรรมเพื่อส่งเสริมสุขภาวะผู้สูงอายุพบว่า ร้อยละ 70.0 มีความเห็นว่าเจ้าหน้าที่ควรมีทักษะความรู้ในการให้บริการแก่สมาชิกผู้สูงอายุ ร้อยละ 81.7 มีความเห็นว่าควรมี วัสดุอุปกรณ์และเครื่องมือที่มีความทันสมัย และเหมาะสมกับผู้สูงอายุ ร้อยละ 73.3 มีความเห็นว่าผู้สูงอายุควรมีส่วนร่วมในการคิด วางแผน และกำหนดกิจกรรม ร้อยละ 68.3 มีความเห็นว่าผู้สูงอายุควรได้รับการส่งเสริมสุขภาวะผู้สูงอายุอย่างรอบด้าน ทั้งทางด้านร่างกาย จิตใจ สังคม และจิตวิญญาณ 3) ผลการดำเนินการพัฒนากิจกรรมเพื่อส่งเสริมสุขภาวะผู้สูงอายุภายใต้โครงการสร้างสุข ผู้สูงวัย พบว่า ผู้สูงอายุมีความต้องการให้ศูนย์ฯ ดำเนินการปรับปรุงและพัฒนากิจกรรมให้มีความเหมาะสม และตอบสนองต่อความต้องการ โดยให้ผู้สูงอายุร่วมกันออกแบบกิจกรรม ทดลองปฏิบัติกิจกรรมจริง ปรับปรุงกิจกรรมให้เหมาะสม และนำเสนอให้บรรจุกิจกรรมสำหรับผู้สูงอายุลงในตารางกิจกรรมของศูนย์ฯ เพื่อใช้ในการส่งเสริมสุขภาวะผู้สูงอายุต่อไป
DOI: 10.14457/tu.the.2021.1248
title: การเยี่ยมบ้านนักเรียนของครูสังกัดกรุงเทพมหานครในการดูแลช่วยเหลือเด็กอายุ 6-12 ปี ที่มีปัญหาพฤติกรรม-อารมณ์

description: การศึกษาวิจัยมีวัตถุประสงค์เพื่อศึกษาและวิเคราะห์กระบวนการ ปัญหา อุปสรรคในการเยี่ยมบ้านนักเรียนของครูสังกัดกรุงเทพมหานคร ในการดูแลช่วยเหลือเด็กอายุ 6-12 ปี ที่มีปัญหาพฤติกรรม-อารมณ์ และจัดทำเป็นข้อเสนอแนะในเชิงนโยบายต่อไป การวิจัยนี้เป็นวิธีการวิจัยเชิงคุณภาพ เก็บข้อมูลโดยการสัมภาษณ์เชิงลึก กลุ่มตัวอย่าง คือ ครูที่มีบทบาทหรือมีประสบการณ์ในการเยี่ยมบ้านนักเรียนและการดูแลช่วยเหลือเด็กในโรงเรียนสังกัดกรุงเทพมหานคร อายุ 6-12 ปี ที่มีปัญหาพฤติกรรม-อารมณ์ จำนวน 15 คน และใช้การวิเคราะห์ข้อมูลเชิงพรรณนาความ ผลการศึกษาพบว่า ครูมีกระบวนการเยี่ยมบ้านที่สามารถแบ่งออกเป็น 3 ระยะ ได้แก่ ก่อนการเยี่ยมบ้าน ระหว่างการเยี่ยมบ้าน และหลังการเยี่ยมบ้าน พบปัญหาและอุปสรรคคือโรงเรียนขาดแนวทางการปฏิบัติงานการเยี่ยมบ้าน ขาดการสนับสนุนงบประมาณในการเยี่ยมบ้านและครูยังขาดความรู้เกี่ยวกับการดูแลช่วยเหลือเด็ก ข้อเสนอแนะโรงเรียนควรมีการจัดประชุมเพื่อรวบรวมข้อมูล แนวทาง ปัญหาอุปสรรค ทบทวนนโยบาย ยุทธศาสตร์ และงบประมาณในการขับเคลื่อนการดำเนินงานเยี่ยมบ้านของโรงเรียน จัดตั้งคณะกรรมการหรือจัดทำโครงการและบูรณาการร่วมกับหน่วยสาธารณสุข สนับสนุนงบประมาณและบุคลากรให้มีความเหมาะสม พัฒนาศักยภาพครูให้มีความรู้และทักษะที่จำเป็นทางด้านจิตวิทยา และผลักดันให้มีครูแนะแนว หรือมีการจัดการศึกษาพิเศษ
DOI: 10.14457/tu.the.2021.1249
title: การบริหารจัดการการดำเนินกิจการสถานรับเลี้ยงเด็กเอกชน จังหวัดสกลนคร

description: การศึกษาในครั้งนี้ มีวัตถุประสงค์ คือ 1) เพื่อศึกษาการบริหารจัดการสถานรับเลี้ยงเด็กเอกชน ตามบริบทพื้นที่ของสถานรับเลี้ยงเด็กเอกชน ในพื้นที่จังหวัดสกลนคร 2) เพื่อศึกษาเครือข่ายความร่วมมือในการดำเนินงานของสถานรับเลี้ยงเด็กเอกชน ในพื้นที่จังหวัดสกลนคร และ 3) เพื่อศึกษาแนวทางการพัฒนาการบริหารจัดการสถานรับเลี้ยงเด็กเอกชนในพื้นที่จังหวัดสกลนคร โดยการวิจัยในครั้งนี้เป็นวิจัย เชิงคุณภาพ มีผู้ให้ข้อมูลประกอบด้วย 6 กลุ่มหลัก คือ 1) กลุ่มคณะอนุกรรมการพัฒนาเด็กปฐมวัย จำนวน 3 คน 2) กลุ่มข้าราชการ พนักงาน เจ้าหน้าที่ คณะผู้ประเมิน จำนวน 5 คน 3) ผู้ดำเนินกิจการสถานรับเลี้ยงเด็กเอกชน จำนวน 3 คน 4) ครูพี่เลี้ยงเด็ก จำนวน 6 คน 5) ผู้ปกครอง จำนวน 6 คน และ 6) เจ้าหน้าที่ส่วนกลาง กรมกิจการเด็กและเยาวชน จำนวน 1 คน รวมทั้งสิ้น 24 คน ทั้งนี้ เครื่องมือที่ใช้ในการเก็บรวบรวมข้อมูลประกอบด้วย 1) การวิจัยเอกสาร 2) การสัมภาษณ์แบบเจาะลึก 3) การสังเกต และ 4) วิธีการอ้างอิงด้วยบุคคลและผู้เชี่ยวชาญ ผลการศึกษาพบว่า การบริหารจัดการสถานรับเลี้ยงเด็กเอกชนในพื้นที่จังหวัดสกลนครมีกลไกในการบริหารจัดการ 3 กลไก ได้แก่ 1) กลไกและกระบวนการบริหารจัดการสถานรับเลี้ยงเด็กเอกชน ประกอบด้วย ผู้ดำเนินกิจการสถานรับเลี้ยงเด็กเอกชน ครูพี่เลี้ยงเด็ก หลักสูตรการศึกษาเด็กปฐมวัย และผู้ปกครอง 2) กลไกกำกับติดตามและประเมินผลการดำเนินงานของสถานรับเลี้ยงเด็กเอกชน ประกอบด้วย การกำกับติดตามภายในและภายนอก และ 3) วิธีการทำงานของผู้ปฏิบัติงาน (ครูพี่เลี้ยงเด็ก) ซึ่งมีความสำคัญในการพัฒนาเด็กปฐมวัย โดยใช้ทักษะ ดังนี้ การสร้างสัมพันธภาพ การจัดประสบการณ์การเรียนรู้ สื่อสารที่ดี การฟัง และการสังเกต สำหรับเครือข่ายความร่วมมือในการดำเนินงานของสถานรับเลี้ยงเด็กเอกชนในพื้นที่จังหวัดสกลนคร ประกอบด้วย สำนักงานพัฒนา สังคมและความมั่นคงของมนุษย์จังหวัดสกลนคร สำนักงานสาธารณสุขจังหวัดสกลนคร สำนักงานศึกษาธิการจังหวัดสกลนคร และสำนักงานส่งเสริมการปกครองท้องถิ่นจังหวัดสกลนคร ซึ่งเครือข่ายเหล่านี้มีบทบาทร่วมกันในการส่งเสริมให้เกิดการขับเคลื่อนงานด้านเด็กปฐมวัย ในระดับจังหวัดสกลนคร รวมทั้งการบูรณาการการทำงานตามภารกิจของหน่วยงาน และในส่วนแนวทางการพัฒนาการบริหารจัดการสถานรับเลี้ยงเด็กเอกชน ในจังหวัดสกลนคร แบ่งออกเป็น 2 แนวทางหลัก คือ 1) แนวทางการสร้างแรงจูงใจให้กับสถานรับเลี้ยงเด็กเอกชน ประกอบด้วย การสร้างแรงจูงใจในการพัฒนาสถานรับเลี้ยงเด็กเอกชนจากหน่วยงานต้นสังกัด และการสร้างแรงจูงใจสถานรับเลี้ยงเด็กเอกชนในการเป็น ที่ยอมรับของบุคคลอื่นภายนอก และ 2) แนวทางการพัฒนาการสร้างความร่วมมือในการระดมทรัพยากร ข้อเสนอแนะจากการศึกษา ควรมีการจัดทำแผนการศึกษาเด็กปฐมวัย อบรมให้ความรู้กับ ครูพี่เลี้ยงเด็กเกี่ยวกับสิทธิการคุ้มครองสวัสดิภาพเด็ก การพัฒนากลไกและเครือข่ายความร่วมมือในการดูแลเด็กปฐมวัย ระบบการส่งต่อการดูแลตามบทบาทและภารกิจและหน่วยงานในพื้นที่ ในการพัฒนาเด็กปฐมวัยอย่างรอบด้าน รวมทั้ง ถอดบทเรียนจากสถานการณ์การเรียนการสอนช่วงสถานการณ์โควิด-19 ในการรองรับกับสถานการณ์เปลี่ยนแปลง